
La nunjara Nobei-premiito pri ia paco 




L a gvatemalia kicja-indianino Rigoberta Menchu 
Tum, 33-jara virino, estas la nunjara Nobel- 
premiito pri la paco. Oni premiis ŝin kiel 
agnoskon de ŝiaj streboj por la socia justo, 
ŝia batalo por la paco intergenta en la pro- 
pra lando kaj ŝia konstanta defendo de la 
homaj rajtoj de la indiĝenoj de Amei iko . 

ŝi gvidis la Komitaton por la Unueco 
de la Kamparanoj de Gvatemalio kaj ĉiam ce- 
lis porpacajn principojn kaj etna-ku Iturajn 
valorojn en medio, kie regas violento kaj mal- 
justo. 

Rigoberta Menchu estas okulfrapa ekzem- 
p Lo pri suferado en propra karno de tiom 
da kruelo kaj perforto vivitaj ŝi sentis 
La do.Loron de tia perverso en la sino de si.a 
intima familio, ĉar ŝia patro mortis bruLigi- 
ta en la hispana ambasado en 1980, kiam La 
gvatemaliaj policistoj volis aresti la kampa- 
ranojn tie sin riguĝintajn kaj bruligis kaj 
sturmis la diplomatan reprezentejon ; tri mo- 
natojn poste ŝia patrino suferis seksperforton 
\kaj morton, kaj iom pli malfrue unu el ŝiaj 
'fratoj estis mortpafita de sovaĝaj militistoj. 

I ŝi mem devis forkuri por savi sian vivon, 
iserĉis rifuĝon en monaBejo kaj poste ekzi liĝis 
en Meksikion , kie ŝi nun loĝas,aktive parto- 
prenante en homamaj taskoj de la Komisiono 
pri Homaj Rajtoj de UNO. 

Tiu ĉi brava virino, la kiĉj a-indiana 
Rigoberta, estas nun viva simboLo de paco, 
jl ĉar, malgraŭ tiom da teruraj spertoj travivi- 
taj, ŝi senhalte strebadas por la paco de tiu 
mizera kaj tamen riĉenhava regiono, kaj por 
homamaj valoroj de la amerikaj indiĝenoj . 

i Mi volas kredi, ke la norveaa Komitato 




pri Nobelpremioj laŭreatigis tiun ĉi eminentan virinon okazt 
de la datreveno de la Amerikmalkovro , kiel agnoskon universalai 
de tiuj civilizacioj kaj homoj indiĝenaj loĝantaj en tiu konti- 
nento , kiujn ni, eŭropanoj , malestimis kaj plejofte sklavigii 
laŭlonge de kvin jarcentoj . Aljuĝi tian premion al virino, 
kiu simbolas tiujn indiĝenojn estas kio ĝuste decas. Mi opinias 
erara la sinteno de tiuj radikaluloj kontraŭ la celebrado.de 
tiu datreveno . La vera kerno de la afero estas tio, kiajn 
homajn valorojn oni devas ekzalti kaj kiajn farojn el tiuj,oni 
devas abomeni, ĉar evidentas , ke la silento nur helpas kaŝi 
la honton de la krimo kaj baras la bezonon de la " civilizita " 
mondo pri justa informado . La protestoj devas daŭri, sed ne 
pro tiu celebrado pri du mondoj, kiuj antaŭ kvin jarcentoj 
renkontiĝis , sed kontraŭ la persisto de maljusto , 


kontraŭ la marionetoj novimperiismaj venantaj el 
la nordo de tiu kontinento mem, suĉanta la sangon 
kaj ŝviton de tiuj popoloj , kontraŭ tiuj hontigaj 
filmoj, kiuj ekzaltas la ekstermadon de indianoj 
pace loĝantaj en 1 a propraj hejmoj, ktp. ktp. 



La vera signifo de la elekto de Rigober u ^j^lo^r.^ 
ta Menchu kiel nunjara Nobelpremiito pri la paco ^ 

estas tia, ĉar ne plu prokrasteblas la proklamo [ y y '/ ik) 
de la aŭtentaj valoroj de la tiel nomita Nova Mon- 
do, kaj la gravaj eraroj de la eŭropanoj konside-. v.^^^^m 
ri la indiĝenajn popolojn de Ameriko barbaraj kaj i! ’ 

sovaĝaj . Oni tiel restarigas la respekton al la An j ; /f|f I 
diĝenaj kulturoj , kiujn ni neniam komprenis kaj nm ~\ 
valorigis kiel muzeobjektojn . La defendo de tiuj - M p® 
rajtoj legitimitaj estas tio, kion de nun simbolas (fM 

la ĉi~jara Nobelpremio pri la paco. 

Ĉu eble ankoraŭ iu el tiuj "kleraj" homoj 
kuraĝos dubi pri la nesovaĝeco de la amerikaj in- 
diĝenoj leginte la verkon de Rigoberta "Mia nomo 
estas Rigoberta Menchu, kaj tiel naskiĝis mia kcns- 
cio" aŭ tiuj dubemuloj preferas legi jenajn versojn 
de Rigoberta, originale verkitajn en la hispana 
lingvo , kiujn mi tradukis al la esperanta kun la 
sola celo, ke niaj legantoj konstatos la lirikan 
spiriton de tiu brava indiĝeno? : 


m, 



MI PRETERPASIS LA LIMON 


Preterpasis mi la limon, 
mi ne scias pri reveno, 
eble tio ja okazos , 
kiam venos la printempo . 

Mi revenos iun tagon, 
eble dum la frumateno , 
kiam la avino luno 
kaj la patro sun ' en festo 
akompane de 1 ' jubilo 
kaj la hel ' de ĉiuj steloj 
diros al ni plej kontentaj 
kun la ĝoj' de la festenoj, 
ke tuj post la pluvof ino 
ĉiuj plantoj vive kreskos. 

Reburĝonos la ajotoj(**), 
kiuj baldaŭ malaperos 
kvazaŭ militistoj murdus 
la florŝosojn dum vespero. 

Floros 1 ' abrikotarbaro 
sur la kampoj kaj la bedoj: 
por la filoj niaj karaj 
multe da maiz' ni semos, 
kaj revenos 1 ' abelaroj 
forkurintaj pro timego. . . 

Preterpasis mi la limon 
kun sufer' kaj trista sento! 

Per la figuro de Rigoberta Menchu Tum, la tuta mondo 
konas de nun tiujn indianojn , kiujn la filmoj prezentis kiel 
sovaĝulojn , kaj stariĝas pli aŭtenta bildo pri la homaj valo- 
roj de la amerikaj indiĝenoj . Trafe UNO deklaris ĉi tiun jaron: 
"OMAĜO-JARO POR INDIGENOJ". 

Antonio Marco Botella 

(*) Kiĉjo: Etna g ru P° indiana de la 1 ingva familio majao, 

parolata de pluraj indianaj triboj. 

(**) Ajoto: En Centra-Ameriko kukurba planto donanta manĝeblajn fruktojn. 



La duobia vizaĝo ue ia iiaciismuj 


Galopas sur la Balkanaj (eroj 
apokalipsaj rajdantoj disvastigante 
malavare malamon, teroron kaj 
tnorton. 

Sinjorecas senhonte, kun sia 
aspekto plej terura kaj sinistra sur la 
mondoscenejo, la rezulto de novaj 
naciismoj: fanatikisnio, perforto kaj 
murdado... Pasive, la tiel nomata 
civilizita mondo rigardas la niasa- 
kron! Oni ne devas silenti. Oni ne 
povas ignori kion niaj okuloj vidas. 

Ne unuafoje ni 

proklamis sur la paĝoj 
de tiu ĉi revuo la ka- 
rakteron de !a naciismoj 
kaj, skrupule respektan- 
te la opinion de bonin- 
tencaj naciistoj, ni 

devas insisti plian fojon 
pri aspektoj de tiu 

idearo tute ne akcejite- 
blaj de progresemaj 
hontoj. Tiusence ni 

devas substreki la 

duoblan vizaĝon de la 
naciismoj: de unu flanko ni diru, ke 
temas pri doktrino kun mistika bazo, 
laŭ kiu certaj distingaj trajtoj, kiel 
komunaj lingvo, kulturo, tradicioj 
k.a., profilas ian identecon. Kiam 
tiuj elementoj estas jarcentaj naturaj 
produktoj de la propra historio, 
ŝajnas tute kompreneble, ke tiuj 
kolektivoj celu nepran agnoskon de 
tiaj konkretaj valoroj, kaj aspiru al 
kunvivado laŭ propra stilo kaj prefe- 
roj. 


La alia vizaĝo de sama doktrino 
estas tiu, kiun ĝi montras, kiam ĝi 
radikaliĝas kaj envolviĝas en misti- 
kismajn politikajn celojn, konside- 
rante la proprajn ambiciojn, ĉiam 
pravaj kontrafl liuj de iu ajn alia. fin 
tiu ĉi kazo, perforlo kaj niurdado 
ŝajnas uzindaj elementoj por tiaj 
aspiroj. Jen do en unu sola doktrino 
du vizaĝoj malsainaj: la unua, prava, 
se oni aspiras al libera malvolviĝo 
de la propraj kolektiva personeco, 
lingvouzo, kulturo kaj kutimojjla 
dua, evidente perversa, 
se por atingi certajn 
politikajn parcelojn, oni 
perdas eĉ la respekton 
pri minimumaj homaj 
rajtoj. La kontraudiroj 
de tiu duobla vizaĝo 
montrigas plej sovaĝe, 
kiam oni vidas tiujn 
blindajn naeiismojn ĉe 
Balkanoj senkompate 
ekstermi aliajn naciis- 
mojn malpli fortajn, 
viktimojn de la propra 
voreino de tiu rezono 
de la senrezono; ja ĉiu el ili kredas 
sin pli prava ol la ceteraj, ja karak- 
terize ĉe la agresemaj naciismoj... 
Kien ni metu la limon inter paca kaj 
violenta naciismoj? 

Verdire, ia dramo de la naoiisma 
kaŭzo kuŝas en la fakto, ke certaj 
|x>poloj ne konkeris sian rajton esti 
nacio dum la tempo, kiam naskiĝis 
nacioj. Kiel deklaris la eminenta 
intelektulo Umberto Eco antaŭ kel- 




kaj tagoj, la politika identeco ne 
ĉiam same montriĝas je sufiĉa nivelo 
por atingi sendependecon. Nun, post 
pluraj jarcentoj, la vojo irenda al la 
progresema niondo sub vidpunkto 
socia, politika kaj histori-evolua ne 
plu estas la nacio, sed la memregado 
de la popolo ene de politika struktu- 
ro pli moderna, sen la feraj baroj de 
arkaika sistemo ideologie baziĝanta 
sur la raso, moroj kaj kredoj. Vere, 
ne ekzistas futuro por tiu reakcia 
idearo, ĉar temas pri ideoj esence 
kaŝantaj grandajn dozojn da fanati- 
kismo kaj regresemaj antaŭjuĝoj. Jen 
kial la plej progresemaj popoloj en 
la mondo jam programas sian futu- 
ron surbaze de strukturoj politikaj 
kaj teritoriaj, en kiuj grandparte 
malaperos baroj interhomaj: landli- 
moj, suverenecoj, rasdiferencoj, 
patriotismoj, k.a. 

Ĉe tia perspektivo ne sencus, ke 
ĉiu etna grupo, ĉiu tribo aŭ minori- 
tato lingva aŭ kultura, pretendus 
starigi propran ŝtaton kun la harhirti- 
ga ŝargo de ksenofobio kaj rivalecoj 
internajbaraj , ĝuste kiam la sistemo 
estas jam kaduka, nevalida. Ĉiujn 
fortojn ni devas nun uzi por novaj 
celoj: konkero far ĉiu popolo de 
memregado, respekto absoluta al la 
homaj rajtoj de la individuoj, kreado 
de novaj principoj sociaj kaj organi- 
zado de pli aktualaj kolektivoj labo- 
ristaj, kiuj ebligu nin kontraŭbatali 
la multnaciajn kapitalismajn entre- 
prenojn kaj sukcese atingi niajn 
sociajn aspirojn. Tio jam je nivelo 
kontinenta. 

Kaj certu, ke ni ne parolas pri 
utopioj, ĉar ni jam eksurvojas: 
necesas, eĉ urĝas, ke ni, la popoloj 


de la Eŭropa Komunumo, faru jam 
firmajn paŝojn antaŭen por la unuiĝo 
de Eŭropo ĉiurilate kaj ne plu nur 
komerce. Bremsas la naciisnuij 
antaŭjuĝoj la progreson kaj kreadon 
de tiu moderna Eŭropo, kiu devas 
esti ekzemplo kaj stimulo por aliaj 
malriĉaj popoloj de aliaj kontinentoj. 

Ni, laboristoj kaj eŭropanoj, ne 
devas lasi nin trompi de tiuj 
ĵonglistoj de la politiko serĉantaj 
ĉiam la propran profiton, ĉar ili 
prezentas al ni senalternative la 
Eŭropon de la nacioj, ekvivalenton 
de la Eŭropo de la negocistoj. Se io 
pozitiva alportis ĝis nun en Eŭropon 
la traktato de Maastricht, tio estas la 
grava historia debato pri la futuro de 
la eŭropaj popoloj, kiu vekis renovi- 
gajn aspirojn kaj esperojn pri nia 
destino kiel homoj. En Eŭropo jam 
batis la horo de vera modernigo: de 
la ideoj, de la regionoj, de la popo- 
loj. La naciismoj, en la mano de 
dekstruloj kaj kapitalistoj, baros 
ĉiam nian vojon en tiu Eŭropo, kiu 
nun naskiĝas. 

Nia tasko estas nek facila nek 
tuja, sed nepre farendas. Ja, laŭ 
aserto de certa eminenta politikisto, 
"veran demokration oni konkeras 
ĉiutage". Simile, ankaŭ ni devos 
konkeri ĉiutage Ia Eŭropon de la 
popoloj! 

Goethe, pli frue ol tiu politikisto, 
prave sentencis: "Nur tiu, kiu kon- 
keras ĉiutage sian liberecon, meritas 
ĝui ĝin". 


Antonio Marco Botella 



LA LINGVIOJ 


Ne estis surprizo por ni legi en "Sennaciulo" (Oktobro-1992), ke, dum la 
SAT-kongreso en Kaŭno, oni debatis denove la problemon pri fondo de 
Laboristaj Esperantistaj Asocioj (LEA-oj), en tiu ĉi kazo en Orient-Eŭropaj 
landoj, kaj kian struktur-sistemon uzi en la fondotaj organizaĵoj. 

Laŭ la Gotemburga Konvencio, LEA-oj devus organiziĝi ne laŭ ŝtatoj sed 
Iaŭ lingvioj. Ni ne volas polemiki nun, ĉu tiu sistemo, decidita siatempe, 
taŭgis por la funkcio, por kiu ĝi kreiĝis. Tiuj estis aliaj tempoj, kaj malsamaj 
la bezonoj. Ĉiukaze temas jam pri pasinto kaj ne tro utilus por nia Asocio 
konkiudi, ĉu oni eraris tiam aŭ ne. Tio, kion ni povas certigi nun sen ia ajn 
dubo, estas, ke oni ne aplikis la regulon pri fondo de LEA-oj, kiun postulas 
la Gotemburga Konvencio, kaj tial oni povas konsideri absurda, ke la SAT- 
P.K. insistas nun, ke oni fondu novajn LEA-ojn per tiu strukturo nepragmata 
nomata lingvio, ne akceptita en sia strikta apliko de la nun funkciantaj 
laboristaj asocioj. 

La ĥaoso reganta en Ia SAT-Esperantio pri tiu afero estas absoluta. Ke 
neniu k-do volu vidi en tiu Ci denunco strangan celon ni ja nur deziras, 
reguligi la situacion aktualan de la ekzistantaj asocioj, kaj eviti la eblan 
eraron meti la organizontojn de novaj LEA-oj en la teruran dilemon pri 
akcepto aŭ neakcepto en ili de lingvaj minoritatoj, en Centraj kaj Orient- 
Eŭropaj landoj tiel abundaj. Ni devas doti niajn Iaboristajn asociojn per 
flekseblaj elementoj, kiuj faciligu iliajn konsiston kaj disvoivon, kaj neniel 
bari nian futuron per burokrataj dogmemaj postuloj. 

La situacio de la nun funkciantaj LEA-oj jenas: ekzistas du germanlingvaj 
LEA-oj (en Germanio kaj en Aŭstrio); en Ia nederlanda lingvio nur unu sola 
membro ekzistas en belga teritorio; dana LEA-o malaperis; SAT-Amikaro, 
teorie enhavanta la franclingvanojn, akceptis en siaj vicoj katalunajn kaj 
vaskajn parolantojn de la francaj teritorioj; la jugoslava nacia UEA- 
organizaĵo estis nekredeble akceptita kiel LEA-o, tiamaniere, ke ĝi 
reprezentas samtempe burĝojn kaj laboristojn, do temas ne pri kunlaboro de 
ambaŭ, sed pri efektiva reprezento; en Hispanio oni parolas oficiale kvar 
lingvojn kaj ekzistas unu sola LEA-o por la tuta hispana teritorio, ja la provo 
de la P.K. pri starigo de kataluna iingvio per naciistoj brue fiaskis, kaj 
eventuala lingvio per sudamerikanoj kaj hispanoj fariĝis neplenumebla pro 
la longaj distancoj inter ambaŭ kontinentoj; la angla lingvio devus konsisti 
el angloj kaj nordamerikanoj, minimume, sed nur el britoj konsistas la 
ekzistanta LEA-o... 



Ĉu oni povas kolekti pli da diverseco kaj konfŭzo? Kial, rigardante tiun 
panoramon, SAT insistas apliki la Gotemburgan Konvencion anstataŭ 
reguligi la situacion de ĉiuj kaj pretigi unikan projekton konsente por 
venontaj LEA-oj? 

Aldone al tio, oni esprimis dum la debato pri lingvio en la citita kongreso 
kuriozajn opiniojn pretendante difini konceptojn pri la SAT-movado, tiei 
maltrafajn kaj tiom da lumjaroj distajn de la realo, ke plaĉe ni legus 
korektojn de la koncernaj responsuloj por iomete aranĝi la aferon; ekz. la 
reprezentanto de SAT en la debato asertis, ke "ĉar SAT ne havas landajn 
asociojn kiel UEA, pro tio ĝi estas Sennacieca Asocio Tutmonda". Evidente, 
la frazo terure lamas, kaj la postaj konsideroj, kiujn li atribuas al k-do Lanti 
pri ŝtatoj kaj nacioj, tute ne aranĝas la misdifinon. 

La SAT-eco de la membroj de nia asocio, same kiel ĝia movado, neniom 
rilatas al la nacio, kie ili loĝas aŭ naskiĝis. Administra strukturo apenaŭ 
povus indiki certan tendencon, sed neniam doni sencon ideologian al asocio. 
La SAT-eco de la individuoj, en tiu ĉi kazo, estas en intima rilato kun la 
idearo, kiun ĉiu el ni havas, kaj kun la filozofio, kiun ni akceptas. Mia 
penso ne ŝanĝiĝis kiam mi vivis en Afriko, Francio aŭ Hispanio. Kaj se 
morgaŭ oni ŝanĝus la strukturon de nia asocio, mi restus sama SAT-ano ol 
antaŭhieraŭ. Estas la strukturo de la organizaĵoj, kiu devas adaptiĝi al la 
bezonoj kaj celoj de la individuoj aŭ kolektivoj. Pro tio, kiam ni parolas pri 
niaj lingvioj, ni ne povas atribui al ili virtojn ne ekzistantajn. Temas pri 
administra strukturo, kaj punkto. Se taŭga, oni ĝin uzas; se male, oni ĝin 
forĵetas. En tiu ĉi kazo evidentas, ke la Iingvioj (kun novkoloniismaj spuroj 
neniel koheraj kun la SAT-idearo) estis/estas tute neutilaj, do gravas, ke oni 
restudu la Gotemburgan Konvencion, kaj, se necese, ni ŝanĝu, konfirmu aŭ 
forĵetu ĝin, sed oni ne povas lasi tiun aferon putri, same kiel jam okazis 
antaŭ kelkaj jaroj. 

Laŭ nia opinio, kaj tial ne nepre farenda, SAT devus submeti al la atenta 
studo de la anaro -kaj, se eble, antaŭ ol oni fondos novajn LEA-ojn- jenajn 
konsiderojn: 

a) Publikigi en "Sennaciulo" aŭ per cirkulero la tekston de la Gotemburga 
Konvencio, por ke la membroj studu kaj opiniu pri ĝia aktuala taŭgeco. 

b) Krei specialan Komisionon por aktualigi aŭ sugesti novan Konvencion por 
LEA-oj. Pretigo de kompleta projekto. 

c) Peti al la prezidantoj de la nun funkciantaj LEA-oj opinion pri la 
Gotemburga Konvencio kaj pri dezirindaj eventualaj aldonoj. 



Ni petas niajn k-dojn de la P.K. akcepti la enhavon de tiu Ci artikolo ne 
kiel kritikon al ilia agado (ja ili ne kreis la Konvencion), sed kiel modestan 
kontribuon al la modernigo de SAT. 


La Redakcio 


P.S. 

KAJEROJ permesas eventualan reprodukton de ĉi tiu artikolo en "Sennaciu- 
lo" aŭ periodaĵoj de niaj LEA-oj, kompreneble se la koncernaj Cefredaktoroj 
konsideras tion interesa por ties legantoj. 



UMBERTO ECO 


PLEDAS POR 


ESPERANTO 


Umberto Eco, katedra profesoro pri Filozofio ĉe 
Bologna Universitato, prestiĝa semiologo kaj aŭtoro 
de gravaj verkoj, i.a. "La nomo de Ia rozo" kaj 
"La pendolo de Foucault", veturis pasintdecembre 
al Galegio (*) kaj en A Coruna partoprenis en Ia 5-a Internacia Kongreso pri 
Semiotiko, kaj en ĝi esprimis sian opinion, ke Esperanto estu instruata en 
fruaj aĝoj, tiel, ke ĝi iĝu vehikla lingvo en Eŭropo. Li insistis, ke tio ne 
impiicas forgesadon de la lingvoj ekzistantaj en la mondo, kaj petis politikan 
apogon por la internacia lingvo. 


La plej gravaj ĵurnaloj en Hispanio disvastigis la opinion de la itala 
intelektulo pri Esperanto, kaj la prezidanto de Hispana Esperanto-Federacio, 
samideano Antonio Alonso Nŭnez, loĝanta en Galegio mem, intervjuis lin 
persone. Eco ratifikis pli detale ĉion, kion li deklaris pri la dezirinda uzo de 
Esperanto kiel vehikla lingvo, kaj agnoskis la valorojn de nia internacia 
lingvo. Li rakontis al la prezidanto de la hispanaj esperantistoj, ke en siaj 
oftaj vojaĝoj, ĉefe en Francio kaj Germanio, li konstante aŭdas plendojn, ke 
la angla lingvo jam preterpasis la rolon de vehikla lingvo kaj iĝis imperiisma 
danĝero al la naciaj lingvoj, kiuj ekperdas terenon antaŭ ĝi. Kaj prof. Eco 
Ciam replikas al ili per sama simpla konsilo: "Ekinstruu Esperanton al viaj 
geinfanoj, kaj la danĝero malaperos”! 



Ankaŭ "E1 Pais", la plej prestiĝa ĵurnalo en Hispanio, intervjuis la faman 
italan verkiston kaj semiologon pri la Eŭropo de la Traktato de Maastricht, 
la nacia identeco, la lingvoj kaj signifo de la urboj en Eŭropo. 

Eco opinias, ke la nacia identeco ne estas produkto de la informado aŭ 
de la gazetaro, sed produkto de la historio. Rilate al la temo pri lingvoj en 
Eŭropo, li konfirmis sian opinion pri ia absoluta bezono de vehikla lingvo, 
t.e. de lingvo, kiu, kiel la latina dum la mezepoko, taŭgu por ĝeneralaj 
rilatoj kaj por interkompreniĝo de la Eŭropaj popoloj. Tiu vehikla lingvo 
povus esti natura, kiel la angla, aŭ artefarita kiel Esperanto, kaj tuj li aldonis 
por ŝirmi la respekton al minoritataj lingvoj, "ke vehikla lingvo montris 
neniam inklinon fariĝi natura lingvo, kaj la historio jam pruvis, ke estas tre 
malfacila trudi vehiklan lingvon al la popoloj”. 

La vortoj de profesoro Umberto Eco, kvankam ili nur esprimis argumen- 
tojn similajn al tiuj ĉiutage ripetataj de la esperantistoj, multe impresis la 
publikan opinion. 

Jam de longe, pledo por Esperanto ne trovis tiom grandan atenton! 

La Redakcio 


KOTIZ-ABON-TARIFO POR 1993 


Baza SAT-Kotizo 3.000,-ptoj 

Emerita SAT-kotizo 2.250,-ptoj 

Jara abono nur "Sennaciulo" 1.600,-ptoj 

Membreco HALE (por SAT-anoj) 500,-ptoj 

Abono "Sennacieca Revuo" 450,-ptoj 

Abono "Kajeroj el la Sudo" 800,-ptoj 

" por eksterlando (gm) 15,- 

(gld) 16,- 

(ff) 50,- 


Bonvolu sendi viajn pagojn al nia k-do Ramdn Manau Torres; 
C/Montseny, 5. Piso. E-08208 SABADELL (Barcelona), al la konto 
Caixa de Pensions. Oficina461. Lta. 171-29. SABADELL. (Barcelo- 
na). 




Sincereco antaŭ ĉio. 


Du geamantoj ĝuas surlite ĉe ŝi mo- 
mentojn de volupto, kian tintas 
la telefono. La viro demandas 
ai ŝi : 

-Kiu telefonas vin? 

-Nu, mia edzo- ŝi tuj respondas. 

-Kaj kion li diras? 

-Ho, simplan bagatelon! Li diras , 
ke ĉi-momente li estas kun vi kaj 
via edzino ĉe via kampardomo. 

V V V 

Suisto diris iam al lajloro: 

-ĉu vi scias, kial grincas la ŝuoj de tiu sinjoro? 

-Kial? 

-ĉar li ankoraŭ ne pagis ia ŝuojn al mi . j 

-Tio estus konvinka pruvo, se grincus ankaŭ lia pantalono, ĉar ' 
ĝi ankoraŭ restas nepagita! 

*** * 

En ia j uĝejo. 

La juĝisto: -Kaj kial vi batis la denuncinLon? 

-ĉar li estas maisaĝulo! 

-Sed, ĉu malsaĝulo ne estas persono, kiei vi aŭ mi? 


jrrter geedzoj . 

La edzino: -La jurnaio diras, ke edzo donacis ai sia edzino 

porian koiieron, kiu kostas 100.000 dolarojn. Tio neniam okazis 
al mi ! 

La edzo: -La jurnalo diras ankaŭ, ke edzo mortigis sian edzinon, 
kaj tio neniam okazis al vi . 

Pedantulo diras en amika rondo: 

-Mi estas kiel Sokrato: mi nur scias, ke mi scias nenion. 

-Nu -respondas al li ĉeestanto-, sed malfeliĉe por vi ankaŭ 
tion ĉiui scias. 




K-doj: NI AVENTICAS VIN PRI LA PACO DE ABONOJ KAJ KOTIZOJ ! 

Komprenebla dubo. 

La trajno haltas subite kun terura bremso-grincado. Junuto 
malgajmiena eiigas sian kapon tra vagonfenestro kaj demandas: 
-Kio okazas? ĉu akcidento? 

-Ne, iu funkciigis ia alarmbremsojn, kaj pro la subita ekhalto 
la iasta vagono elreliĝis. Ni restos ĉi tie pro tiu motivo 
almenaŭ du horojn. 

-Kia domaĝo! Kaj mi , kiu devas edziĝi ĉi tiun pos t t agmezon mcm! 

Aŭdinle tion, la maŝinisto turniĝas rapide al la junulo: 
-Nu! -li demandas ai juna homo suspekteme-, ĉu ne estas vi mem 
kiu funkciigis la bremsojn? 

Ĝu serioze aŭ ŝerce? 

Mikaelo vangofrapas Ludovikon brue sovaĝe. Tiu ĉi lasta 
kolere diras al la alia: 

-ĉu vi faris tion serioze aŭ ŝerce? 

-Ho, mi tion faris tre serioze! 

-Ha, bone! ĉar mi ne kutimas toleri tiaspecajn ŝercojn! 

&»» «I» n» 

Saĝa respondo. 

Sur strato de malgranda urbo oni kondukas ĉerkon, post 
kiu iras multnombra sekvantaro. 

Preteriranto eksentanta scivolemon demandas al iu el la 
sekvantaro: 

-Sinjoro, mi vin petas, kiu estas la mortinto? 

La demandito respondas tre serioze: 

-Tiu, kiu estas en la ĉerko! 

v 3*» ^» 

ĉu kohera respondo ? 

Post longa drinkado ebria homo eliras el taverno tiel mal- 
firma kaj ŝanceliĝanta, ke li apenaŭ povas sin teni stare. 
En tiu stato li faletas preskaŭ ĉiupaŝe, ĝis ii restas side 
sur la trotuaro. 

Hazarde pasas apud ii preteriranto, kaj la drinkulo deman- 
das iin duonsvene: 

-Diru min, sinjoro, ĉu estas tage aŭ nokte? 

-Mi ne povas sciigi vin pri tio, ĉar mi estas fremdulo ioĝanta 
ĉi tie nur keikajn tagojn. 

*** M3 Fernanda. 

— :KXjQQQQQQQOor. ■ 



ESPERANTA POP-MUZIKO 



KUN 

"SOLO" 

EN 

KUNESTO 


La muzikan ensemblon 
Solo konsistigas unuopulo: 
Eduardo Vargas. Eduardo, 
juna hispano (andaluzo de 
Malago) plurfacete muzikis- 
tas. Li komponas la muzikon 
kaj la esperantajn tekstojn de 
siaj kanzonoj, kantas, horas kunmetante diversajn registrojn de sia propra 
voĉo per elktronika muntaĵo, akompanas sin per klavaro... 


Eduardo publikigis ĝis nun du laborojn: la diskon Kosmo-Infano kaj la 
sonbendon Ili estas nur kanzonoj. 

Ĉi-jare Ii turneis tra la franca Esperantujo. Sukcese. Kaj sarne koncertis 
kadre de la HEF-kongreso en Merido. Ni ĉeestis la koncerton kaj, persone 
konatiĝinte kun li, kun lia muziko, kun lia ludmaniero, rigardis interesa por 
la legantoj de KAJEROJ ian alproksimigon al Iiaj kreaj universo kaj ŝlosiloj. 
Tian ni poste klopodis realigi per la jena intervjuo: 


Kajcroj: Eduardo, kial muziki en esperanto? 

Solo: Bone, mi estas muzikisto jam dek kvinjaroj. Antaŭe mi provis kanti 
hispane kaj iom angle, sed mi ne sukcesis. Sendube mi intuis-supozis, ke 
devas ekzisti stranga mikslingvo, Car mi ĉiam zomkantis en ia slango, kiun 
oni povus nomi "angla montarana". Tiu estis nek vere angla, nek hispana, 
nek latina. Temis, simple, pri sonlingvo, eble iel simila al ia sanskrito, kaj 
ĝi servis al mi por komponi tekstojn, kiujn poste mi tradukis hispanen. 
Konatiĝinte kun e-o, mi konstatis tuj, ke ĝi tre riĉas je muzikaj nuancoj, kaj 
komencis tuj komponi sen problemoj -almenaŭ laŭ la strikte muzika 
vidpunkto-. Kompreneble, e-o estas bona por transkribi ĉiajn ideojn, Spirite 
e-o retroportas min al la antikva epoko, kiam niaj popoloj, antaŭ la Babeltura 
fenomeno, parolis ununuran lingvon: Ia sanskriton. Tiun belan ideon pri 


iinimura lingvo oni povas disvastigi tra la tuta niondo pere de la muziko. 
Materie, per e-o mi povas diskonigi mian muzikon kaj kontakti plej diversajn 
personojn lokojn kaj kulturojn en la mondo. Ja, laŭ popoldiro en E-ujo, 
"Esperanto ne konas landlimojn". 

Kajcroj: Bonvolu, skizi la nunan muzikan panoramon en E-ujo. 

Solo: Mi pensas, ke nuntempe estas bona la apero en E-ujo de multaj 
muzikistoj, ĉar tio servas por konsciigi al la homaro la fakton, ke per e-o oni 
povas esprimi ĉiajn ideojn. Tamen, miaopinie, troas la nombro da ensem- 
bloj, kiuj rokas kaj folkas. Ambaŭ stiloj estas tro kutimaj kaj konataj, tro 
eluzitaj por muziki plue per ili. Krome, tio povas kaj bari la aperon de novaj 
kolegoj, kiuj ŝatas muziki alie, kaj kutimigi la orelojn de niaj muzik-amantoj 
al nur tiuj du stiloj. Mi pensas, ke jam estas la momento iniciati novan eraon 
en E-ujo, donante al la lingvo ĉiajn novajn muzikeblecojn. Sed, ĉiukaze, ini 
respektas ĉiajn e-ensemblojn. 

Kajeroj : Ĉi-kuntekste, kian pozicion okupas Solo kaj kion novan alportas la 
propono de Solo al ia e-a gejunula muziko? 

Solo: Kiel mi diris antaŭe, oftas en E-ujo aŭskulti nur rokon kaj folkon, dum 
la movado ne konas originalajn stilojn. Pro tio Solo intencas doni al la 
movado alian alternativon per mikso de stiloj, uzante etnajn melodiojn,kIasi- 
kajn nuancojn... 

surbaze de pop-strukturo. Rilate al la tekstoj, se paroli sincere, Solo ne 
povas abkoraŭ alte flugi. Kompreneble. Mi esperantistas de antaŭ nur tri 
jaroj. Sed almenaŭ ankaŭ mi alportas ion novan, mi montras, ke oni povas 
kanti verkojn ankaŭ forgesante la kutimajn regulojn, rimon, ktp. Tute certe 
Solo ne estas poeto. Solo kantas pri la problemoj de la mondo kaj la vivo 
uzante kiel pretekston antikvajn filozofiojn el niaj historioj, nian spiritan 
evoluon, la fantazion... Kaj mi kritikas, evidente, la militon, la malsaton, 
ktp. Tute certe, ke venadas al ni nova kosma erao. Pro tio Solo per siaj 
tekstoj klopodas memorigi la aŭdantarojn pri tio, ke interne de ni troviĝas 
riĉa mikrokosmo, plena de vivo, kiu dependas de kaj similas al la makrokos- 
mo nin Ciujn ĉirkaŭanta. 

Kajeroj: Vi ĵus asertis la jenon: "Solo ne estas poeto". Nu, ĉu vi neniam 
pensis pri la eblo muzikigi poemojn el niaj originalaj klasikaj aŭ modernaj 
bardoj? 

Solo: Jes! ĵus mi komencis labori super poemoj de Miguel Fernŭndez. Kaj 
nun mi atendas tekstojn de Gon^alo Neves kaj Georgo Kamaĉo, kiuj 
proponis al mi, ke mi provu muzikigi ilin. Min tre plezurigus muzikigi 



ankaŭ ion el s-ano William Auld, sed mi ne scias, ĉu li volos kunlabori kun 
tiu ĉi frenezuleto, nomata Solo, kvankam, mi scias, li ŝatas mian muzikon. 

Kajeroj: Kiel vi difinus vian muzikon plej koncize? 

Solo: Mi ne ŝatas difini mian muzikon. Tion devas decidi miaj, ni diru, 
adeptoj kaj diversaj aŭdantaroj. Ĉi-sence, multaj s-anoj opinias mian stilon 
"etna elektronika popo devenanta el mistera kosmo". Eble ili pravas, ĉu ne? 

Kajeroj : Viaj du registritaj laboroj elmontras plurajn komunajn trajtojn, kiuj 
profilas vian personan stilon. El ili ĉiuj plej altiris nian atenton via emo al 
arabaj harmonio kaj tonaloj. Parolu al ni pri tia emo aŭ amo? 

Solo: Jes! Mi havas multajn influojn el islamaj melodioj, eble ĉar mia loĝ- 
urbo situas relative proksime de Nord-Afriko. Jes! Mi deziras omaĝi al la 
islama kulturo. Miaj kanzonoj "Ibrahim", "Nova Erao" kaj "Tamarinda" 
enhavas nuancojn ankaŭ de kantoj de la fenicoj, kiuj evidente, kune kun aliaj 
popoloj, estis la patroj de la islamanoj. Kadre de mia turneo, mi spertis 
bonan aferon, kiani mi koncertis en Limoges (Francio). Tie ĉeestis multaj 
irananoj, kiuj manplaŭdis kaj dancis laŭ la taktoj de tiuj kanzonoj. Sed, fu!, 
poste mi eraris, dirante al ili, ke mi lasis min infiui de arabaj melodioj, ĉar 
ili obĵetis, ke ne. Ke tute ne! Ke Arabio estas nur moderna nacio baldaŭ 
malaperonta. Ke mi havas infiuojn el la antikvaj islamaj muziko kaj kulturo. 
Ŭaŭ! Nur poste mi sciis, ke tiuj homoj estas malproksimaj parencoj de s-ro 
Gadaffi. Pro ĉio ĉi mi diras nun, ke mi ricevas influojn el la islatna kulturo, 
kaj neniain mi havos problemojn kun iu ajn. 

Kajeroj: Ĉu ne ekscitas vian intereson alietnaj muzikaj skemoj? 

Solo: Jes! Tre plaĉas al mi ankaŭ aliaj etnaj nuancoj. Fakte, en miaj 
kanzonoj spureblas piuraj karakterizoj el diversaj etnaj kulturoj, ĉar mi 
pensas, ke ĉiaj vivo-formoj devenas el sama komenco. 

Kajeroj : Dum via ludado en Merido, kadre de la 52-a HEF-kongreso, estiĝis 
la ĝenerala opinio, ke viaj laboroj gajnas el rekta kontakto kun la publiko. 
Kion signifas al vi troviĝi vid-al-vide de spektantaro? Kiel tiu infiuas vin? 

Solo: Ha! Estis strange. Komence mi pensis, ke mia koncerto ne plaĉas al 
la spektantaro de Merido, sed poste mi vidis, ke ili ŝatas kaj apogas mian 
muzikon. Ili almenaŭ ne foriris el la salono kaj fine forte aplaŭdis min. 
Kompreneble, tio estas bona por la artistoj, kaj mi dankas al HEF kaj, 
precipe, al ties prezidanto s-ro Alonso, ĉar Ii prezentis min kiel la ununuran 
muzikiston de Hispanio, kiu eldonas profesie en e-o -almenaŭ mi ne konas 



aliajn, bedaŭrinde-. Estis interesa por mi ĉeesti la koncerton de Miguel 
Fern^ndez kun la ĥoro "Verda Stelo", kiuj montris al ni tre altnivelan 
Iirikan-muzikan spektaklon en e-o. Kaj mi pensas, ke ili devas eldoni tian 
muziklaboron por disvastigi ĝin, ĉu ne? 

Kajeroj : Projektoj, planoj, novaj kanzonoj, koncertoj . . . Raportu al ni pri via 
tuja futuro. 

Solo: Pri miaj projektoj mi diru, ke, 
unue, mi devas fini la vendon de mia 
unua disko, Kosnio-Infano . Poste mi 
pretigos grandan eldonon de mia dua 
laboro en e-o, lli estas nur kanzomj. 

Aliflanke, apenaŭ mi finis mian turneon 
en Francio, s-ano Floreal Martorell, 
reprezentanto de Eurokka kaj de Rokga- 
zet’, la unua profesia revuo pri e-a muzi- 
ko, sciigis min pri sia intenco prezenti 
min en la Arta Kunveno de Parizo kaj en 
la Muzika Festivalo de Kolonio (Germanujo). Plie, Eurokka kaj mi mem 
atendas respondon de s-ano Soroka, el Svedio, pri la eblo, ke mi koncertus 
tiulande kaj surbendigus tie, en la unua studio por nur e-a muziko. Krome, 
en tiu ĉi jaro tute certe mi partoprenos en la UK en Valencio. Kiel mi diris 
antaŭe, mi nun muzikigas poemojn de M.Fern&ndez kaj atendas aliajn de 
G.Neves kaj G.Kamaĉo. Fine, mi havas la celon prezenti kantaton surbaze 
de klasika muziko -sub la influo 

de Bartok, Prokofief, Lutoslawsky, Messiaen kaj Falla-, nomatan "Muziko 
por la sep sferoj". Sed, bedaŭrinde, tio estas malfacila, ĉar mi devas trovi 
orkestron, rimedojn ktp. Nun mi nur revas pri ĝi. Espereble, mia muziko 
almenaŭ disvastigos e-on en rondoj de komencantoj kaj de homoj, kiuj ne 
konas nian lingvon, kaj, krome, aŭskultiĝos en niaj asocioj, grupoj, 
kongresoj, ktp, Cu ne? 

Kajeroj: Sendube, jes. Kiom ni vidas, ja entuziasmo kaj diligento ne tnankas 
al vi por tion atingi. Por atingi et multon plian. 

KAJEROJ deziras al vi plejan sukceson en ĉiuj viaj muzikaj entreprenoj 
kaj kore dankas vin pro la afableco, kiun vi montris respondante niajn 
demandojn. 

Redaktoroj 

La sefardoj 




Ni jam legis en la ĵurnaloj 
je la fino de marto pri la renkon- 
tiĝo inter la Reĝo Juan Carlos kaj 
J la Prezidento de Israelo, Chaim 
^Herzog, kaj la oficia.la reamikiĝo 
Sjflinter la hispana nacio kaj la 
fiZjudoj, sed malgraŭ tiu reamikiĝo 


imultaj detaloj pri la longa histo- 
^ccc.rio de la iudoi en la lando, kie 


'rio de la judoj en la lando, kie 
sin nomis sefardies (sefardoj ) , 
nome el Iberio, ne estas konataj 
ranm nek bone klarigitaj en libroj pri 
| hispana historio. Eĉ gravaj ĵurna- 

I \ loj raportante la martan eventon 
r ■ donis konfuzajn detalojn , kiel, 
ekzemple , ke judoj unue alvenis la 
S duoninsulon en la dua jarcento p.K. 


Mia scivolemo pri la judoj 
sefardaj envenis, kiam mi , tiam loĝanta en Londono, unu tagon 
vagante tra la urbo vidis sinagogon kiu trafis miajn okulojn, 
ĉar legeblis sur la enirejo "Hispana-Portugala Sinagogo" . 
Jarojn post tiu vidaĵo mi renkontis samideaninon kiu portis 
sur kolĉeno stelon de Davido , la judan emblemon. Post ne longa 
parolado ŝi diris al mi , ke ŝi estas sefarda, ke ŝia patro 
venis de Saloniko baldaŭ post la unua mondmilito , ke lia nomo, 
kaj ŝia antaŭ la edziniĝo , estis Lopes, kaj ankaŭ kiel ŝi anko- 
raŭ memoris iujn hispanajn vortojn diritajn de la patro. Tiel 
mi komencis serĉi informon pri tiuj judoj sefardaj kiuj parolis 
la hispanan , eĉ se iuj vortoj de ŝi diritaj sonis ne tre kasti- 
liaj , laŭ nia nuna parolado . Kompreneble , mi kredis ke la 
plej bona loko por esplori pri ĉi tiu temo estus hispanaj fon- 
toj en Hispanio. Kia eraro! Bonŝance a 1 mi , la plej bonaj 
fontoj estis en Britio, en la universitato de la urbo kie mi 
nun loĝas. En ĝi troviĝas la "Kolekto Parkes " de libroj en 
pluraj lingvoj pri judaj temoj. 


Oni ne scias, kiam la judoj unue venis en la duoninsu- 
lon, sed povas okazi ke ili sekvis la fenicajn komercistojn . 
Ni scias, tamen, ke relative granda nombro el ili venis en la 


fenicajn koloniojn de la nuna Cadiz, Malaga kaj Cartagen a, 
post ilia forpelo de Jeruzalemo far Nabukodonosoro II ĉirkaŭ 
la jaro 600 a.K. Oni scias ankaŭ, ke ili establiĝis iom post 
iom en grekaj urboj kiel Sagunto, Ampurias kaj Rosas. Sekve de 
la konkero de Jeruzalemo far Tito en la jaro 70 p.K. multaj 
el tiuj judoj etendiĝis tra la romia imperio, atingante Iberion 
kie jam loĝis samreligiuloj . Sajnas ke la iberiaj judoj ne ĉiam 
akordiĝis kun tiuj de Jeruzalemo, ĉar, laŭ dokumentoj de la 
unua jarcento, tamen ne publike montritaj ĝis 147 p.K., oni 
konstatas , ke rabenoj de Toledo petis informojn je la jaro 66 
p.K. rilate al la mortigo de Jesuo. Malgraŭ ke de tempo al 
t empo okazis ediktoj kontraŭ la judoj, el kiuj la plej severa 
estas tiu de Adriano , ili prosperis kaj integriĝis al la vivo 
de la iberia Romo. 

Kiam la visigotoj establiĝis en Iberio, la judoj bone 
prosperis, ĉar la novaj alvenintoj subtenis la arianan reiigion 
kontraŭante la katolikojn , ĝis Recaredo katolikiĝis en 586, 
tiam ili perdis la subtenon de la novaj kaj sekvantaj reĝoj . 
La historia tajdo ŝanĝiĝis kun 1 a alveno de la berberoj , kiam 
la kristanoj sin kaŝis aŭ akiris la islaman religion . La judoj 
denove prosperis kaj tenis multajn urbojn sub sia kontrolo kaj 
administrado . Je tiu sama tempo la hebrea kulturo perdis influ- 
on en Damasko kaj Antiofiio pro la araba hegemonio; tiam rabenoj 
Mosseh kaj Hanock envenis Kordovon je 948 celante doni impeton 
al judaismo sub la tolero de Ab al-Rahman III. Je tiu tempo 
ankaŭ komencis kreski la kristanaj regnoj de Asturio, Navaro 
kaj Katalunio . De tiam ĝis la fino de la 15-a jc. oni vidas l a 
apogeon de la kristanoj kaj la dekadencon de la muzu Lmanuj , 
dum la judoj , subtenante jen unu f rakcion jen alian, sukcesis 
travivi la ŝanĝiĝantajn cirkonstancojn . En kelkaj urboj , kiel 
Gerono, Barcelono kaj Toledo, ili nombris eĉ duonon de la 
enloĝantoj , kaj atingis altajn rangojn kiel kuracistoj kaj 
instruistoj . La plej bone konata el ili estas la filozofo kaj 
kuracisto Maimonides , aŭ Mosen ben Maimon , kiu naskiĝis en 
Kordovo en 1135; ne longe antaŭ 1 a fino de la jarcento 1 a almo- 
ravidoj , fervoraj kaj striktaj islamanoj, malfaciligis liajn 
studojn kaj laborojn , tiom ke li devis forlasi Kordovon , 
unue.piv samaj motivoj Marokai kaj fine post mallonga restado 
en Palestino loĝis kaj forpasis en Egipto. 

La judoj loĝantaj en Iberio jam de antaŭ Longa tempo, 
eĉ antaŭ la periodo de la romanoj , ĉesis uzi la hebrean lingvon. 



akiris la latinan, poste la araban, kaj fine la kastilian, 
ankoraŭ uzatan de la nunaj sefardoj, kiuj nomas ĝin la dino . 
Tiu l adino ne estas, baze , la nuna kastilia, sed tiu de la 
14-a/ 15-a jc. Je 1 a lastaj jaroj de la 15-a jc. , komencis 
aperi en Kastilio pluraj neamikaj diraĵoj kontraŭ la sefardoj, 
el kio sekvis fine iLia forpelo la 30-an de marto 1492, laŭ or - 
dono de la Katolikaj Gereĝoj . La judoj devis konverti sin a 1 
la katolika religio aŭ foriri el la lando. Multaj foriris laŭ- 
longe de mediteraneaj regionoj , aliaj al Nord-Francio , Flandro 
kaj Anglio. 

Ne eblas en ĉi tiu mallonga eseo doni pli longajn 
detalojn pri tiuj , kiuj foriris, nek pri la nombro de konverti- 
toj , aŭ "novaj kristanoj" . Ni diru ke inter tiuj "novaj krista- 
noj" troviĝis Luis de Santangel, financa konsilanto de reĝino 
Izabela, Kristoforo Kolumbo kaj la fama poeto Gongoro. 

Ne estis facile trovi en Hispanio librojn pri la 
historio de la sefardaj judoj. Cu la renkontiĝo inter la Reĝo 
de Hispanio kaj la Prezidento de Israelo je la fino de marto 
ankaŭ incitos la deziron por tiuj libroj? Inter la pluraj le- 
gindaj pri la temo, la plej detala kaj grava estas tiu de Jose 
Amador de los Rios, en tri volumoj , unue eldonita en 1848, 
sub la titolo "Historio politika, socia kaj religia de judoj 
en Hispanio kaj Portugalio", reeldonita antaŭ nelonge kaj tre 
utila pro la abundo de riĉa materialo. 

Amador DIAZ 

*** *** *** 

kaj ekfondo 

nunparnasa 



Salnevo 



La movado en kaj ekster Iberio 

La 48 -a Kongreso de SAT-Amikaro okazos de 
la 9-a ĝis 13-a de aprilo 1993 en Herouville St. 
Clair, apud Caen (Francio) .Prelegos Jean Thie- 
rry en la kadro de dusemajna ekspozicio en la 
urba biblioteko. Ankaŭ oni lanĉos la Semajnon 
titolitan "Esperanto kaj Kino" per prelego- 
debato. Informoj kaj aliĝoj: Pierre Quillaud, 
16, rue de Lieutenant-Vaisseau-Paris, 76120- 
Le Grand-Quevilly . Francio. 

n' 'i' ■i' v 5»* **' v *k 

Sabadel ) . De la 9-a de Oktobro-92 kaj dank' al 
la klopodoj de Kultura Asocio Esperantista -KAE- (asocio orga- 
nizinta la iastan SAT-kongreson en Ilispanio), komenciĝis la 
unua en Hispanio televida Esperanto-kurso. Ĝi konsistas el 12 
lecionoj, kiujn gvidas Salvador Aragay ĉiuvendrede je ia 23a 
horo. La sekvan tagon, matene kaj posttagmeze, oni ripetas la 
programon. Enkondukis la kurson Jose Galofre, prezidanto de 
KAii, kaj ia Urbestraro de Sabadell subvencias la Esperantu- 
kurson . 

*r *[■ S 'fi Sj? *J{ *J{ *J* jJj Sj{ S|< 

" SENNACIECA REVUO PREMI ITA" . Kun ĝojo ni ricevis la novaĵon pri 
ia premio aljuĝita al la SAT-gazeto "Sennacieca Revuo" de fon- 
daĵo "Antonio Grabovvski" pasintjare. La juĝkomisiono de ia 
rnenciita fondaĵo prezidita de Ulrich Lins rekonas tiel la 
valorojn beletrajn, la altan nivelon kaj la gravan kontribuon 
de la revuo al la tutmonda kulturo, kiel la meritoplenan taskon 
de nia bona amiko Paul Signoret ekde la momento mem, kiam li 
prenis sur sin la respondecon de la redaktado de la revuo. 

"Kajeroj el la Sudo" gratulas tutkore ĉiujn kunlaborantojn 
de la premiita revuo kaj speciale ties redaktoron Paul Signoret, 
kaj kuraĝigas la novan redaktorinon subteni la torĉon tiel alte 
kiel ĝis nun kaj , se eble, superi la gisnunajn atingojn! 

*J*n* V Jj’*l!»l' V *J* V 

Zara gozo . Siatempe ni , hispanaj SAT-anoj , sciis pri la grava 
malsano de la prezidanto de SAT, k-do Yves Peyraut, kaj tutkore 
bedaŭris pri lia sanstato. La Redaktoroj de "Kajeroj", same 
kiel la membroj de HALE, sin sentas feliĉaj sciante pri iia 
resaniĝo kaj reveno al la asociaj taskoj . 


HEROUVILLE 

«9-13 oprilo93 

Instruaj Rakontoj. 


UNUECO ESTAS FDRTO. 

Estis foje patro, kiu volis instrui siajn filojn pri 
tio, ke nur vivante en bona harmonio, ili sukcesos kaj vivos 
feliĉe. 

La filoj de la bonulo estis en akordo kiel peto kaj mordo, 
kaj fajfis pri la rekomendoj de la patro. 

Tial, vesperon, la maljunulo alportis hejmen faskon da 
ligno, kaj petis ilin: 

-Rompu tion. 

La filoj klopodis sen limo per korpo kaj animo, sed 
ili ne povis disrompi la faskon. 

Tiam, la patro malnodis la ŝnuron kiu kuntenis la branĉojn, 
kaj diris: 

-Rompu nun branĉon post branĉo. 

Kaj la filoj tion faris ege facile. 

-Eble per ĉi ekzemplo vi komprenis kial mi petas de 
vi unuecon. Estante disaj , vi malfortos same kiel ĉi branĉoj , 
sed vivante en kompakta fasko frata, vi estos firmaj kaj fortaj . 

Liven Dek 

*** 

Korespondi deziras. 

D-ro Jorge Suardiaz Pareras. Hospitalo 
"Hermanos Ameijeiras" San Lŝzaro, 701. 10300 LA HABANA. (Cuba) , dez. kor. kun 
kuracistoj pri literaturo, politiko, moroj kaj precipe pri klinika laboratorio, 
interŝanĝi profesiajn informojn kaj spertojn. 

**«*« ***** ***** 

Osmara Rivera Mancebo, calle G. Nr. 74, 2“ y 3®, rpto. Sveno, Santiago de Cuba. 
*** *** *** 

Junaj 10-14-aĝaj lernejanoj p.ĉ.t. Skribu al la instruistino M® Luz Moya.Luna; 
Zamorana, 9 1/2 entre Aguilera y 1 Ra.Rpto: Zamorana, C-90300 Santiago de 
Cuba (Kubo). 

*** ***** *** 
Idismir Mengana Terrero, Edif. 33-A, Apto.3, Micro 2, Apto.Abel Sta Maria, 
Santiago de Cuba (Kubo). 

*** ***** *** 

Surelys Medina Rodriguez; Pio Rosado 308-A, Mirro y Maceo, San Lurs, Santiago 
de Cuba (Kubo) . 

